CELEX: 42005D0446
Language: et
Date: 2005-05-30 00:00:00
Title: 2005/446/EÜ: Nõukogus kokku tulnud liikmesriikide valitsuste esindajate otsus, 30. mai 2005, millega kehtestatakse tähtaeg üheksanda Euroopa Arengufondi (EAF) vahendite sidumiseks

18.6.2005   
            
            
               ET
            
            
               Euroopa Liidu Teataja
            
            
               L 156/19
            
         
      NÕUKOGUS KOKKU TULNUD LIIKMESRIIKIDE VALITSUSTE ESINDAJATE OTSUS,
   
   30. mai 2005,
   millega kehtestatakse tähtaeg üheksanda Euroopa Arengufondi (EAF) vahendite sidumiseks
   (2005/446/EÜ)
   NÕUKOGUS KOKKU TULNUD EUROOPA ÜHENDUSTE LIIKMESRIIKIDE VALITSUSTE ESINDAJAD,
   võttes arvesse Euroopa Ühenduse asutamislepingut,
   võttes arvesse komisjoni ettepanekut,
   võttes arvesse 23. juunil 2000 Cotonous allakirjutatud partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel (edaspidi “partnerlusleping”), (1)
   
   võttes arvesse nõukogus kokku tulnud liikmesriikide valitsuste esindajate sisekokkulepet AKV-EÜ partnerluslepingu finantsprotokolli kohase ühenduse abi rahastamise ja haldamise kohta (edaspidi “sisekokkulepe”), (2) eriti selle artikli 2 lõiget 4,
   ning arvestades järgmist:
   
               (1)
            
            
               Partnerluslepingu I lisa (finantsprotokoll) punktis 5 sätestatakse, et finantsprotokolli üldsumma, mida täiendatakse eelmistest EAFidest ülekantud jääksummadega, hõlmab ajavahemikku 2000–2007.
            
         
               (2)
            
            
               Sama lisa punktiga 7 ja sisekokkuleppe artikli 2 lõikega 3 nähakse ette, et tuleb hinnata, mil määral vahendeid on seotud ja välja makstud, et selle põhjal saaks hinnata vajadust uute vahendite järele pärast kehtiva finantsprotokolli kehtivuse lõppu.
            
         
               (3)
            
            
               Partnerluslepingule XVIII deklaratsioonina lisatud ELi deklaratsioonis finantsprotokolli kohta märgitakse, et uute vahendite vajaduse hindamisel tuleb täielikult arvesse võtta kuupäeva, mille möödumisel üheksanda EAFi vahendeid enam ei seota.
            
         
               (4)
            
            
               Seepärast on vaja vastavalt sisekokkuleppe artikli 2 lõikele 4 kehtestada enne üheksanda EAFi aegumist kuupäev, mida võib vajadusel muuta ja mille möödumisel ei või üheksanda EAFi vahendeid enam siduda,
            
         ON TEINUD JÄRGMISE OTSUSE:
   Artikkel 1
   Kuupäev, mille möödumisel komisjoni hallatavaid üheksanda EAFi vahendeid, Euroopa Investeerimispanga (EIP) hallatavaid intressitoetusi ja kõnealuste eraldiste intressist laekunud tulu enam ei seota, on 31. detsember 2007. Seda kuupäeva võib vajadusel muuta.
   Artikkel 2
   Käesolev otsus ei mõjuta summat, mis on eraldatud EIP hallatava investeerimisrahastu kui käibefondi rahastamiseks.
   Artikkel 3
   Käesolev otsus jõustub Euroopa Liidu Teatajas avaldamise päeval.
   
      Brüssel, 30. mai 2005
      
         
            Liikmesriikide valitsuste nimel
         
         
            eesistuja
         
         F. BODEN
         
      
   
   
      (1)  EÜT L 317, 15.12.2000, lk 3. Lepingut on viimati muudetud AKV-EÜ ministrite nõukogu otsusega nr 2/2004 (ELT L 297, 22.9.2004, lk 18).
   
      (2)  EÜT L 317, 15.12.2000, lk 355.